CELEX: 32006R0956
Language: hu
Date: 2006-06-28 00:00:00
Title: A Bizottság 956/2006/EK rendelete ( 2006. június 28. ) a bizonyos ökológiai termelésű mezőgazdasági termékek közösségi forgalmazásánál kötelező származási helyként megjelölt harmadik országok jegyzéke tekintetében a 94/92/EGK rendelet módosításáról   (EGT vonatkozású szöveg)

29.6.2006   
            
            
               HU
            
            
               Az Európai Unió Hivatalos Lapja
            
            
               L 175/41
            
         
      A BIZOTTSÁG 956/2006/EK RENDELETE
   
   (2006. június 28.)
   a bizonyos ökológiai termelésű mezőgazdasági termékek közösségi forgalmazásánál kötelező származási helyként megjelölt harmadik országok jegyzéke tekintetében a 94/92/EGK rendelet módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló, 1991. június 24-i 2092/91/EGK tanácsi rendeletre (1) és különösen annak 11. cikke (1) bekezdésének a) pontjára,
   mivel:
   
               (1)
            
            
               A 2092/91/EGK rendelet 11. cikkének (1) bekezdése szerinti jegyzék, amely felsorolja azon harmadik országokat, amelyekből a közösségi forgalmazás érdekében bizonyos ökológiai termelésű mezőgazdasági termékeknek származniuk kell, (a továbbiakban: „a jegyzék”), a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló 2092/91/EGK rendeletben a harmadik országokból származó behozatalra előírt szabályozás végrehajtására vonatkozó részletes szabályok megállapításáról szóló, 1992. január 14-i 94/92/EGK bizottsági rendelet (2) mellékletében található.
            
         
               (2)
            
            
               Egyes Indiából importált mezőgazdasági termékeket jelenleg a 2092/91/EGK rendelet 11. cikkének (6) bekezdésében előírt eltérés alapján forgalmaznak a Közösségben.
            
         
               (3)
            
            
               India a Bizottságnál kérelmezte a jegyzékbe való felvételét. A 94/92/EGK rendelet 2. cikkének (2) bekezdése alapján szükséges adatokat benyújtotta.
            
         
               (4)
            
            
               Ezen adatok vizsgálatából, majd az indiai hatóságokkal folytatott megbeszélésekből az derült ki, hogy a szóban forgó országban a mezőgazdasági termékek előállítására és ellenőrzésére vonatkozó szabályok egyenértékűek a 2092/91/EGK rendeletben előírtakkal.
            
         
               (5)
            
            
               A Bizottság a 2092/91/EGK rendelet 11. cikkének (5) bekezdésének megfelelően helyszíni vizsgálatot tartott az Indiában ténylegesen alkalmazott termelési szabályokra és ellenőrző intézkedésekre vonatkozóan.
            
         
               (6)
            
            
               Costa Rica és Új-Zéland 2006. június 30-ig tartó hatállyal lett felvéve a jegyzékbe. Annak érdekében, hogy a kereskedelemben ne legyen fennakadás, indokolt meghosszabbítani ezen országoknak a jegyzékben való feltüntetését.
            
         
               (7)
            
            
               Ausztrália arról tájékoztatta a Bizottságot, hogy az egyik felügyeleti szerv neve megváltozott, egy másikét pedig helyesbítette.
            
         
               (8)
            
            
               Svájc kérelmezte a Bizottságtól, hogy módosítsák a jegyzékben rá vonatkozó feltételeket a 2002/309/EK tanácsi és bizottsági határozattal (3) jóváhagyott, az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodásnak (4) és különösen annak a biogazdálkodással előállított mezőgazdasági termékekről és élelmiszerekről szóló 9. mellékletének megfelelően.
            
         
               (9)
            
            
               Svájc benyújtotta a 94/92/EGK rendelet 2. cikkének (5) bekezdése alapján szükséges információkat. A benyújtott információk vizsgálata nyomán megállapítást nyert, hogy az előírt követelmények egyenértékűek a Közösség jogszabályaiban szereplő előírásokkal.
            
         
               (10)
            
            
               Új-Zéland arról tájékoztatta a Bizottságot, hogy az egyik felügyeleti szervnek megváltozott a neve.
            
         
               (11)
            
            
               Ezért a 94/92/EGK rendeletet ennek megfelelően módosítani kell.
            
         
               (12)
            
            
               Az e rendeletben előírt intézkedések összhangban vannak a 2092/91/EGK rendelet 14. cikkével létrehozott bizottság véleményével,
            
         ELFOGADTA EZT A RENDELETET:
   1. cikk
   A 94/92/EGK rendelet melléklete az e rendelet mellékletében meghatározottak szerint módosul.
   2. cikk
   Ez a rendelet az Európai Unió Hivatalos Lapjában történő közzététele utáni hetedik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. június 28-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 198., 1991.7.22., 1. o. A legutóbb a 780/2006/EK rendelettel (HL L 137., 2006.5.25., 9. o.) módosított rendelet.
   
      (2)  HL L 11., 1992.1.17., 14. o. A legutóbb a 746/2004/EK rendelettel (HL L 122., 2004.4.26., 10. o.) módosított rendelet.
   
      (3)  HL L 114., 2002.4.30., 1. o.
   
      (4)  HL L 114., 2002.4.30., 132. o.
   
      MELLÉKLET
      A 94/92/EGK rendelet melléklete a következőképpen módosul:
      
                  1.
               
               
                  Az Ausztráliára vonatkozó szövegrész 3. pontja helyébe a következő szöveg lép:
                  
                              „3.
                           
                           
                              
                                 Ellenőrző szervezetek:
                              
                                          —
                                       
                                       
                                          Australian Quarantine and Inspection Service (AQIS) (Department of Agriculture, Fisheries and Forestry)
                                       
                                    
                                          —
                                       
                                       
                                          Bio-dynamic Research Institute (BDRI)
                                       
                                    
                                          —
                                       
                                       
                                          Organic Growers of Australia Inc. (OGA)
                                       
                                    
                                          —
                                       
                                       
                                          Organic Food Chain Pty Ltd (OFC)
                                       
                                    
                                          —
                                       
                                       
                                          National Association of Sustainable Agriculture, Australia (NASAA)
                                       
                                    
                                          —
                                       
                                       
                                          Australian Certified Organic Pty. Ltd.”
                                       
                                    
                        
            
                  2.
               
               
                  A Costa Ricára vonatkozó szövegrész 5. pontja helyébe a következő szöveg lép:
                  
                              „5.
                           
                           
                              
                                 A jegyzékben szereplés végső időpontja: 2011.6.30.”
                           
                        
            
                  3.
               
               
                  A Costa Ricára vonatkozó szövegrész után a melléklet a következővel egészül ki:
                  „INDIA
                  
                              1.
                           
                           
                              
                                 Termékkategóriák:
                              
                                          a)
                                       
                                       
                                          feldolgozatlan növényi termékek a 2092/91/EGK rendelet 1. cikke (1) bekezdésének a) pontja értelmében;
                                       
                                    
                                          b)
                                       
                                       
                                          alapvetően egy vagy több növényi eredetű összetevőből álló élelmiszerek a 2092/91/EGK rendelet 1. cikke (1) bekezdésének b) pontja értelmében.
                                       
                                    
                        
                              2.
                           
                           
                              
                                 Származás: az 1. a) kategória termékei és az 1. b) kategóriába tartozó termékek ökológiai termeléssel Indiában előállított összetevői.
                           
                        
                              3.
                           
                           
                              
                                 Ellenőrző szervezetek:
                              
                                          —
                                       
                                       
                                          BVQI (India) Pvt. Ltd
                                       
                                    
                                          —
                                       
                                       
                                          Ecocert SA (Indiai kirendeltség)
                                       
                                    
                                          —
                                       
                                       
                                          IMO Control Private Limited
                                       
                                    
                                          —
                                       
                                       
                                          Indian Organic Certification Agency (INDOCERT)
                                       
                                    
                                          —
                                       
                                       
                                          International Resources for Fairer Trade
                                       
                                    
                                          —
                                       
                                       
                                          Lacon Quality Certification Pvt. Ltd
                                       
                                    
                                          —
                                       
                                       
                                          Natural Organic Certification Association
                                       
                                    
                                          —
                                       
                                       
                                          OneCert Asia Agri Certification private Limited
                                       
                                    
                                          —
                                       
                                       
                                          SGS India Pvt. Ltd.
                                       
                                    
                                          —
                                       
                                       
                                          Skal International (India)
                                       
                                    
                                          —
                                       
                                       
                                          Uttaranchal State Organic Certification Agency (USOCA)
                                       
                                    
                        
                              4.
                           
                           
                              
                                 Tanúsítványt kibocsátó szervezetek: a 3. pontban szereplő szervezetek.
                           
                        
                              5.
                           
                           
                              
                                 A jegyzékben szereplés végső időpontja: 2009.6.30.”
                           
                        
            
                  4.
               
               
                  A Svájcra vonatkozó rész a következőképpen módosul:
                  
                              a)
                           
                           
                              Az 1. pont helyébe a következő szöveg lép:
                              
                                          „1.
                                       
                                       
                                          
                                             Termékkategóriák:
                                          
                                                      a)
                                                   
                                                   
                                                      feldolgozatlan növényi termékek, haszonállatok és feldolgozatlan állati termékek a 2092/91/EGK rendelet 1. cikke (1) bekezdésének a) pontja értelmében, a következők kivételével:
                                                      
                                                                  —
                                                               
                                                               
                                                                  a rendelet 5. cikke (5) bekezdésének megfelelő átmeneti időszak során előállított termékek;
                                                               
                                                            
                                                
                                                      b)
                                                   
                                                   
                                                      emberi fogyasztásra szánt feldolgozott növényi és állati termékek a 2092/91/EGK rendelet 1. cikke (1) bekezdésének b) pontja értelmében, a következők kivételével:
                                                      
                                                                  —
                                                               
                                                               
                                                                  a fent említett rendelet 5. cikkének (5) bekezdésében említett olyan termékek, amelyek az átmeneti időszak folyamán előállított mezőgazdasági eredetű összetevőt tartalmaznak.”
                                                               
                                                            
                                                
                                    
                        
                              b)
                           
                           
                              A 3. pont helyébe a következő szöveg lép:
                              
                                          „3.
                                       
                                       
                                          
                                             Ellenőrző szervezetek:
                                          
                                                      —
                                                   
                                                   
                                                      Institut für Marktökologie (IMO)
                                                   
                                                
                                                      —
                                                   
                                                   
                                                      bio.inspecta AG
                                                   
                                                
                                                      —
                                                   
                                                   
                                                      Schweizerische Vereinigung für Qualitäts- und Management-Systeme (SQS)
                                                   
                                                
                                                      —
                                                   
                                                   
                                                      Bio Test Agro (BTA)”.
                                                   
                                                
                                    
                        
            
                  5.
               
               
                  Az Új-Zélandra vonatkozó rész a következőképpen módosul:
                  
                              a)
                           
                           
                              A 3. pont helyébe a következő szöveg lép:
                              
                                          „3.
                                       
                                       
                                          
                                             Ellenőrző szervezetek:
                                          
                                                      —
                                                   
                                                   
                                                      AgriQuality
                                                   
                                                
                                                      —
                                                   
                                                   
                                                      BIO-GRO New Zealand.”
                                                   
                                                
                                    
                        
                              b)
                           
                           
                              Az 5. pont helyébe a következő szöveg lép:
                              
                                          „5.
                                       
                                       
                                          
                                             A jegyzékben szereplés végső időpontja: 2011.6.30.”